Bøylefoss kraftverk

Bøylefoss kraftverk  er et  vannkraftverk ved Bøylefoss i Froland kommune i Agder.

Nidelven er oppdemmet ved Haugsjådammen og kraftverket utnytter fallet forbi Bøylefoss. Vannet går i tunnel fra dammen mot kraftverket og i rørgate ned til kraftstasjonen.

Bøylefoss er den største av de 15 kraftstasjonene i Arendalsvassdraget og eies av Arendal Fossekompani.

Bøylefoss er et av de eldste kraftverk i vassdraget; det sto ferdig i 1913, og leverte gjennom hele 1900-tallet strøm til to store industribedrifter på Eydehavn, ca. 12 km unna.

Bøylefoss kraftverk ligger nær jernbanen Arendal – Treungen, Treungenbanen, og byggingen av kraftstasjonen ble gjort mulig takket være jernbanen.

Installert effekt er 65 MW fra 8 francisturbiner. Årsproduksjon er 400 GWh.

Referanser

Kilder

 NVE vannkraftdatabase
 Arendal Fossekompani 
 Kristian Folkman (red): A/S Arendal Fossekompani. Kraft og børs 1896–1996.
 Arendals Fossekompani (arkiv)

Eksterne lenker



Kategori:Vannkraftverk i Agder
Kategori:Kraftverk i Froland
Kategori:Arendalsvassdraget
Kategori:Kraftverk etablert i 1913
Kategori:1913 i Norge
Kategori:Arendals Fossekompani